N á v r h
V y h l á š k a 
Ministerstva spravodlivosti Slovenskej republiky
č.     ............  2004,
o odmenách a náhradách likvidátorov
Ministerstvo spravodlivosti Slovenskej republiky podľa § 75 ods. 6 zákona č. 513/1991 Zb. Obchodný zákonník v znení zákona č. ..... /2004 Z. z.  (ďalej len „Obchodný zákonník“) ustanovuje:
§ 1
Predmet úpravy
Táto vyhláška ustanovuje výšku a spôsob výpočtu odmien likvidátorov, náhrad hotových výdavkov likvidátorov a náhrad za stratu času likvidátorov vymenovaných súdom za účelom vykonania likvidácie podľa osobitného predpisu). 
Odmena likvidátora
§ 2
Odmena, náhrada hotových výdavkov a náhrada za stratu času podľa tejto vyhlášky patrí likvidátorovi vymenovanému súdom.
§ 3
(1) Základom pre určenie odmeny likvidátora za vykonanie likvidácie je majetkový zostatok, ktorý vyplynie z likvidácie pred určením odmeny likvidátora (ďalej len „likvidačný majetok“). 
(2) Ak súd rozhodol o dodatočnej likvidácií majetku), základom pre určenie odmeny likvidátora za vykonanie likvidácie je likvidačný majetok, ktorý vyplynie z obnovenej likvidácie. 
§ 4
(1) Odmena likvidátora je
z prvých 100 000 Sk zo základu............................................................................15%
z presahujúcej sumy až do 500 000 Sk základu ....................................................10%
z presahujúcej sumy až do 1 000 000 Sk základu..................................................  7%
z presahujúcej sumy...............................................................................................  5%
najmenej 1000 Sk.

(2) Súd môže podľa okolností prípadu odmenu likvidátora určenú podľa odseku 1 primerane zvýšiť alebo znížiť; zvýšiť odmenu môže najviac o 100%.  
§ 5 
(1) Ak dôjde k ukončeniu likvidácie pred zistením výšky likvidačného majetku alebo ak likvidačný majetok celkom alebo sčasti nepostačuje na úhradu odmeny, patrí likvidátorovi odmena vo výške 1000 Sk.
(2) Súd môže podľa okolností prípadu odmenu likvidátora podľa odseku 1 primerane zvýšiť až do výšky 5000 Sk.  
§ 6
Ak likvidáciu vykonalo viac likvidátorov, patrí každému z nich podiel odmeny určenej podľa § 3 a 4 alebo podľa § 5 zodpovedajúci rozsahu a dĺžke doby jeho činnosti.  
§ 7
V odmene likvidátora je zahrnutá aj náhrada za administratívne a iné práce vykonané v súvislosti s likvidáciou. 
Hotové výdavky likvidátora
§ 8
(1) Likvidátorovi patrí náhrada hotových výdavkov účelne vynaložených v súvislosti s vykonaním likvidácie. Medzi hotové výdavky patria najmä súdne a iné poplatky, cestovné náklady, poštovné, telekomunikačné poplatky, náklady na znalecké posudky a odborné stanoviská, predklady, opisy a fotokópie. 
(2) Výška cestovných nákladov sa určuje podľa osobitného predpisu). 
§ 9
(1) Likvidátorovi patrí náhrada za stratu času v súvislosti s výkonom úkonov smerujúcich k likvidácií obchodnej spoločnosti
a) pri úkonoch vykonávaných v mieste, ktoré nie je sídlom alebo bydliskom likvidátora, za čas strávený cestou do tohto miesta a späť, 
b) za stratu času spôsobenú omeškaním začatia súdneho alebo iného konania o viac ako 30 minút. 
(2) Náhrada podľa odseku 1 je 50 Sk za každú, aj začatú polhodinu. 
§ 10
Prechodné ustanovenie
Táto vyhláška sa vzťahuje na odmenu a náhradu hotových výdavkov likvidátorov za úkony, ktoré boli vykonané odo dňa nadobudnutia účinnosti tejto vyhlášky. 
§ 11
Záverečné ustanovenie
Táto vyhláška nadobúda účinnosť 1. októbra 2004.